O’Dayne Richards

O’Dayne Richards (s. 14. joulukuuta 1988 Halfway Tree, Jamaika) on jamaikalainen kuulantyöntäjä. Hänen ennätyksensä on Rabatissa heinäkuussa 2017 työnnetty 21,96. Tulos on myös Keski-Amerikan ja Karibian ennätys.

Hän voitti kultaa vuoden 2011 kesäuniversiadeissa Shenzhenissä, vuoden 2014 Kansainyhteisön kisoissa Glasgow'ssa silloisella ennätystuloksellaan 21,61 ja vuoden 2015 Pan-Amerikan kisoissa Torontossa niin ikään silloisella ennätyksellään 21,69. Richards on myös kaksinkertainen Keski-Amerikan ja Karibian mestari. Hän oli mukana myös vuoden 2013 MM-kilpailuissa Moskovassa, mutta jäi siellä karsintaan. Hän karsiutui myös Sopotin MM-hallikilpailuissa 2014. Richards sivusi omaa ennätystään 21,69 vuoden 2015 MM-kilpailuiden finaalissa, jossa hän saavutti pronssia.

Rion olympialaisissa 2016 Richards oli kahdeksas tuloksella 20,64. Hän karsiutui loppukilpailusta Lontoon MM-kilpailuissa 2017. Seuraavana vuonna hän sijoittui 11:nneksi Birminghamon MM-hallikilpailuissa ja neljänneksi Gold Coastin Kansainyhteisön kisoissa 2018. Hän oli 2019 viides Pan-Amerikan kisoissa ja karsiutui loppukilpailusta Dohan MM-kilpailuissa.

Ennätykset 
Ulkona
 kuulantyöntö: 21,96 m (Rabat 2017 AR)

Sisällä
 kuulantyöntö: 20,68 m (Nehvizdy 2019 AR)

AR = maanosan (Keski-Amerikan ja Karibian) ennätys

Lähteet

Viitteet

Jamaikalaiset kuulantyöntäjät
Vuonna 1988 syntyneet
Elävät henkilöt